ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
భారతదేశ యాంటీ-మైక్రోబియల్ రెసిస్టెన్స్  ద్వారా ఎదురయ్యే సవాళ్ళను పరిష్కరించడానికి అమలు చేస్తున్న చర్యలు ఏఎంఆర్
ఐసీఎంఆర్ నిర్వహిస్తున్న ఆసుపత్రుల వార్డులు, ఐసీయూలో యాంటీబయాటిక్స్ దుర్వినియోగం, అధిక మోతాదులో వినియోగించకుండా చూసేందుకు 20 ప్రాంతీయ సంరక్షణ ఆసుపత్రుల్లో ప్రయోగాత్మకంగా యాంటీబయాటిక్ స్టీవార్డ్షిప్ ప్రోగ్రామ్  అమలు
భారతదేశ యాంటీ-మైక్రోబియల్ రెసిస్టెన్స్  వల్ల ఎదురయ్యే సవాళ్ళను ప్రభుత్వం గుర్తించింది. సమస్యల పరిష్కారానికి ప్రభుత్వం ఈ క్రింది చర్యలను అమలు చేస్తున్నది.
1. రాష్ట్ర వైద్య కళాశాలలో ల్యాబ్లను ఏర్పాటు చేయడం ద్వారా ఏఎంఆర్ పర్యవేక్షణ వ్యవస్థను పటిష్టం చేయడం జరిగింది. ఈ వ్యవస్థలో ఇంతవరకు 26 రాష్ట్రాలు/కేంద్రపాలిత ప్రాంతాలలో 36 కేంద్రాలను తీసుకు రావడం జరిగింది.
2. ఒకే విధమైన ఆరోగ్య సంరక్షణ విధానానికి రూపకల్పన చేయాలన్న యాంటీ మైక్రోబియల్ రెసిస్టెన్స్  నియంత్రణపై జాతీయ కార్యాచరణ ప్రణాళిక ఏప్రిల్ 2017 లో ప్రారంభించబడింది. ప్రణాళిక అమలులో సంబంధిత మంత్రిత్వ శాఖలు/ విభాగాల సహకారం తీసుకోవడం జరుగుతుంది. ఏఎంఆర్ నియంత్రణలో సహకారం అందించడానికి సంసిద్ధత వ్యక్తం చేస్తూ సంబంధిత శాఖల మంత్రులు ఏఎంఆర్ ఢిల్లీ డిక్లరేషన్ పై ఏకాభిప్రాయం తో సంతకం చేశారు.
3.. ఏఎంఆర్ పర్యవేక్షణ వ్యవస్థ :: దేశంలో ఔషధ వాడకం వల్ల సోకుతున్న ఇన్ఫెక్షన్ల వివరాలు,ప్రభావాలు మరియు నమూనాలను సేకరించేందుకు ప్రైవేట్ మరియు ప్రభుత్వ పర్యవేక్షణలో పనిచేస్తున్న తృతీయ స్థాయి ఆరోగ్య సంరక్షణ కేంద్రాలలో ఏఎంఆర్ నిఘా మరియు పరిశోధనా నెట్వర్క్ ని ఏర్పాటు చేసింది.
4. ఏఎంఆర్ పరిశోధన, అంతర్జాతీయ సహకారం: ఏఎంఆర్ లో వైద్య పరిశోధనలను బలోపేతం చేసేందుకు అంతర్జాతీయ సహకారాల ద్వారా కొత్త మందులు/ఔషధాలను అభివృద్ధి చేసేందుకు ఐసీఎంఆర్ చర్యలు చేపట్టింది.
• రీసెర్చ్ కౌన్సిల్ ఆఫ్ నార్వే తో కలిసి ఐసీఎంఆర్ 2017లో యాంటీమైక్రోబయల్ రెసిస్టెన్స్పై పరిశోధన కోసం ఉమ్మడి కార్యాచరణకు పిలుపునిచ్చింది.
• ఏఎంఆర్ పై పరిశోధన చేపట్టేందుకు కోసం జర్మనీ జర్మనీ ఫెడరల్ మినిస్ట్రీ ఆఫ్ ఎడ్యుకేషన్ అండ్ రీసెర్చ్ ఐసీఎంఆర్ ల మధ్య ఇండో-జర్మన్ సహకార ఒప్పందం అమలులో ఉంది.
యాంటీబయాటిక్స్ దుర్వినియోగం గురించి అవగాహన పెంచడానికి భారత ప్రభుత్వం క్రింది కార్యక్రమాలు చేపట్టింది:
a. హాస్పిటల్ వార్డులు మరియు ఐసీయూలో యాంటీబయాటిక్స్ దుర్వినియోగం మరియు మితిమీరిన వినియోగాన్ని నియంత్రించడానికి ఐసీఎంఆర్ భారతదేశంలో 20 తృతీయ సంరక్షణ ఆసుపత్రులలో పైలట్ ప్రాజెక్ట్ గా యాంటీబయాటిక్ స్టీవార్డ్షిప్ ప్రోగ్రామ్ ని ప్రారంభించింది.
b.సక్రమంగా పనిచేయని 40 ఫిక్స్డ్ డోస్ కాంబినేషన్లను డీసీజీఐ నిషేధించింది.
c. ఇండియన్ కౌన్సిల్ ఆఫ్ అగ్రికల్చరల్ రీసెర్చ్, పశుసంవర్ధక శాఖ, డెయిరీ మరియు ఫిషరీస్ మరియు డీసీజీఐ సహకారంతో కోలిస్టిన్ను పౌల్ట్రీలో పశుగ్రాసంలో వృద్ధి ప్రమోటర్గా ఉపయోగించడాన్నిఐసీఎంఆర్ నిషేధించింది.
d.పాఠశాలలు, కళాశాలలు మరియు ఆరోగ్య మేళాలలో నేషనల్ సెంటర్ ఫర్ డిసీజ్ కంట్రోల్  సమావేశాలు , పోస్టర్ మరియు క్విజ్ పోటీలు వంటి వివిధ ఐసీఐ కార్యకలాపాలు ద్వారా ఏఎంఆర్, ఏఎంఆర్ నియంత్రణ నివారణ మరియు యాంటీబయాటిక్స్ సక్రమ వినియోగం గురించి సాధారణ ప్రజల్లో అవగాహన కల్పిస్తోంది. .
e. ఆరోగ్య సంరక్షణ రంగంలో పనిచేస్తున్న వారికి అవగాహన పెంచడానికి, వైరల్-అనారోగ్య సమయంలో యాంటీబయాటిక్స్ సహేతుక వినియోగం మరియు అంటువ్యాధులు వ్యాప్తి చెందకుండా నిరోధించడానికి చేతి పరిశుభ్రత వంటి చర్యల ద్వారా ఇన్ఫెక్షన్ నివారణపై దృష్టి సారించేలా కమ్యూనికేషన్ మెటీరియల్ పోస్టర్లు, వీడియోలు మరియు రేడియో జింగిల్స్తో కూడిన కార్యక్రమాలు అభివృద్ధి చేయబడ్డాయి. .
(కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో ఈ వివరాలు తెలిపారు.
మంత్రిమండలి
కాంపిటిషన్ కమిషన్ ఆఫ్ ఇండియా ,, అడ్మినిస్ట్రేటివ్ కౌన్సిల్ ఫర్ ఎకనమిక్ డిఫెన్స్ ఆఫ్ బ్రెజిల్  మధ్య కుదిరిన అవగాహనా ఒప్పందం.
ప్రధానమంత్రి శ్రీ నరేంద్రమోదీ అధ్యక్షతన జరిగిన కేంద్ర కేబినెట్ సమావేశం,కాంపిటిషన్ కమిషన్ ఆఫ్ ఇండియా కి అడ్మినిస్ట్రేటివ్ కౌన్సిల్ ఫర్ ఎకనమిక్ డిఫెన్స్ ఆఫ్ బ్రెజిల్  మధ్య కుదిరిన అవగాహనా ఒప్పందానికి ఆమోదం తెలిపింది.
కాంపిటిషన్ చట్టం,2002 లోని సెక్షన్ 18 సిసిఐ ఏదైనా దేశానికి చెందిన ఏజెన్సీతో తన విధుల నిర్వహణలో భాగంగా లేదా ఈ చట్టం కింద పేర్కొన్న కార్యకలాపాలకు సంబంధించిన అంశాల విషయంలో అవగాహనా ఒప్పందం కుదుర్చుకునేందుకు అనుమతి ఇస్తున్నది.
ఇందుకు అనుగుణంగా సిసిఐ కింద పేర్కొన్న ఎం.ఒ.యులు కుదుర్చుకున్నది.ఫెడరల్ ట్రేడ్ కమిషన్ , డిపార్టమెంట్ ఆఫ్ జస్టిస్ ,యుఎస్ఎడైరక్టర్ జనరల్ కాంపిటిషన్, యూరోపియన్ యూనియన్ఫెడరల్ యాంటీ మోనోపొలి సర్వీస్, రష్యాఆస్ట్రేలియన కాంపిటిషన్ , కన్సూమర్ కమిషన్, కాంపిటిషన్ బ్యూరో కెనడాబ్రిక్స్ కాంపిటిషన్ అథారిటీస్
ప్రస్తు ప్రతిపాదనసిసిఐ , సిఎడిఇ మధ్య ఇలాంటి ఎంఒయు పై సంతకానికి సంబంధించినది.
యువజన వ్యవహారాలు, క్రీడల మంత్రిత్వ శాఖ
13,000 మంది క్రీడాకారులు, శిక్షకులు, సహాయ సిబ్బందికి వైద్య మరియు ప్రమాద బీమా సౌకర్యాన్ని కల్పించనున్న సాయ్
ఈ ఏడాది దేశంలో 13,000 మంది క్రీడాకారులు, శిక్షకులు, సహాయ సిబ్బందికి వైద్య మరియు ప్రమాద బీమా సౌకర్యాన్నికల్పించాలని స్పోర్ట్స్ అథారిటీ అఫ్ ఇండియా  నిర్ణయించింది. దేశంలో కోవిడ్-19 పరిస్థితులను దృష్టిలో ఉంచుకుని క్రీడాకారులు, సహాయ సిబ్బందికి రక్షణ కల్పించాలన్న యువజన సేవలు, క్రీడల మంత్రిత్వశాఖ తీసుకున్న నిర్ణయంలో భాగంగా సాయ్ ఈ నిర్ణయం తీసుకుంది.
క్రీడాకారులు వారికి శిక్షణ ఇస్తున్న శిక్షకులు వారికి సహాయ పడుతున్న సిబ్బంది సంక్షేమానికి తమ మంత్రిత్వశాఖ ప్రాధాన్యత ఇస్తుందని కేంద్ర యువజన వ్యవహారాలు మరియు క్రీడా శాఖల మంత్రి శ్రీ కిరెన్ రిజిజు అన్నారు. వీరి శక్తిసామర్ధ్యాలు దేశానికి అవసరమన్నారు. ప్రస్తుత క్లిష్ట సమయంలో జాతి సంపద అయిన వీరు క్షేమంగా ఆరోగ్యంగా దృడంగా ఉండాలని తాము కోరుకొంటున్నామని ఆయన అన్నారు. దీనిలో భాగంగా సాయ్ సెంటర్ ఆఫ్ ఎక్సలెన్స్ నిర్వహిస్తున్న జాతీయ శిబిరాల్లో శిక్షణ పొందుతున్న , శిబిరాలకు ఎంపిక అయిన క్రీడాకారులు, ఖేలో ఇండియా క్రీడాకారులు, జూనియర్ క్రీడాకారులు ఈ పథకం కింద ప్రయోజనం పొందుతారని అన్నారు. ప్రతి ఒక్కరికి అయిదు లక్షల ఆరోగ్య బీమా ఉంటుందని, ప్రమాదం లేదా మరణానికి 25 లక్షల కవర్ ఉంటుందని మంత్రి వివరించారు.
దీనిద్వారా కేవలం క్రీడాకారులకు జాతీయ శిక్షణా శిబిరాలు జరుగుతున్న సమయంలో మాత్రమే కాకుండా ఏడాది పొడవునా బీమా సౌకర్యం ఉంటుందని మంత్రి అన్నారు. ఖేలో ఇండియా సిబ్బంది , జూనియర్ అథ్లెట్లకు బీమా సౌకర్యాన్ని ప్రతి సంవత్సరం అయిదు లక్షల వరకు పెంచామని శ్రీ రిజిజు అన్నారు.
జాతీయ శిబిరం తేదీలతో సంబంధం లేకుండా ఇది అమలులోకి వస్తుందని మంత్రి తెలిపారు. ఈ సంవత్సరం ఇప్పటివరకు కొన్ని విభాగాలలో శిక్షణా శిబిరాలను నిర్వహించలేదని, అయినా ఈ సౌకర్యం అమలులోకి వస్తుందని అన్నారు. ఈ పథకం వల్ల జాతీయ శిబిరాలతో సంబంధం ఉన్న జాతీయ స్థాయి అథ్లెట్లు, కోచ్లు మరియు సహాయక సిబ్బందికి ప్రయోజనం కలుగుతుందని మంత్రి పేర్కొన్నారు.
బీమా పథకంలో చేర్చడానికి అథ్లెట్లను, సహాయక సిబ్బందిని గుర్తించాలని స్పోర్ట్స్ అథారిటీ ఆఫ్ ఇండియా నేషనల్ స్పోర్టింగ్ ఫెడరేషన్లను అభ్యర్థించింది. ఈ భీమా పథకం పరిధిలోకి వచ్చే వారి సమాచారం నేషనల్ స్పోర్ట్స్ రిపోజిటరీ సిస్టమ్లో నిల్వ చేయబడుతుంది, ఇది పారదర్శకంగా, సులభంగా క్రమం తప్పకుండా పర్యవేక్షించే విధంగా ఉంటుంది.
ప్రతి జాతీయ క్రీడా సమాఖ్యకు శిక్షణ మరియు పోటీ కోసం రూపొందించే వార్షిక క్యాలెండర్ ఆధారంగా విదేశాల్లో పోటీలకు సిద్ధం కావడం, జాతీయ ఛాంపియన్షిప్ల నిర్వహణ మరియు జూనియర్ కార్యక్రమాల నిర్వహణకు యువజన వ్యవహారాలు మరియు క్రీడా మంత్రిత్వ శాఖ నిధులు సమకూరుస్తుంది. అంతేకాకుండా, టార్గెట్ ఒలింపిక్ పోడియం పథకం కింద గుర్తించిన అథ్లెట్లకు మంత్రిత్వశాఖ సహకారం అందిస్తోంది.
అంతేకాకుండా, యువజన వ్యవహారాలు మరియు క్రీడా మంత్రిత్వ శాఖ 596 మాజీ అంతర్జాతీయ సంస్థలకు నెలవారీ పింఛను అందిస్తూ వారికి అండగా ఉంటున్నది.
సాంఘిక న్యాయం, మరియు సాధికారత మంత్రిత్వ శాఖ
యాచకుల కోసం పునరావాస పథకాలు
యాచకవృత్తిలో నిమగ్నమైన వ్యక్తుల సమగ్ర పునరావాసం అన్న ఉపపథకం సహా స్మైల్  - అట్టడుగువర్గాలకు చెందిన వ్యక్తుల జీవనోపాధి, తత్పరతకు మద్దతు అనే పథకాన్ని సామాజిక న్యాయం, సాధికారత మంత్రిత్వ రూపొందించింది. ఈ పథకం భిక్షాటనలో నిమగ్నమై ఉన్న వ్యక్తులకు పలు సంక్షేమ చర్యలు సహా అనేక సమగ్ర చర్యలను ఈ పథకంలో పొందుపరిచారు. పునరావాసం, వైద్య సౌకర్యాల ఏర్పాటు, కౌన్సిలింగ్, ప్రాథమిక డాక్యుమెంటేషన్, విద్య, స్కిల్ డెవలప్మెంట్, ఆర్థిక సహలగ్నలపై ఈ పథకం విస్త్రతంగా దృష్టి పెడుతోంది.
ఈ సమాచారాన్ని బుధవారం రాజ్యసభలో అడిగిన ఒక ప్రశ్నకు సామాజిక న్యాయం& సాధికారత సహాయ మంత్రి ఎ. నారాయణ స్వామి లిఖితపూర్వకంగా ఇచ్చిన సమాధానంలో వెల్లడించారు.
ఉక్కు మంత్రిత్వ శాఖ
ఉక్కు ప్లాంట్ల అభివృద్ధి, ఆధునీకరణ
ఉక్కు అనియంత్రిత రంగం, మంత్రిత్వ శాఖ పాత్ర సదుపాయ సంధాత గా వ్యవహరించడం. ఉక్కు ప్లాంట్ల అభివృద్ధి, ఆధునీకరణకు సంబంధించిన నిర్ణయాలను సాంకేతిక-వాణిజ్య అవసరాల ఆధారంగా ఆయా కంపెనీలు తీసుకుంటాయి.
బుధవారం రాజ్యసభలో లిఖిత పూర్వకంగా ఇచ్చిన సమాధానంలో ఈ విషయాన్ని కేంద్ర ఉక్కుశాఖ మంత్రి రామ్ చంద్ర ప్రసాద్ సింగ్ వెల్లడించారు.
వాణిజ్యం, పరిశ్రమల మంత్రిత్వ శాఖ
దేశంలో ప్రస్తుతం ఉన్న ఈ–కామర్స్ పర్యావరణ వ్యవస్థను ప్రజాస్వామ్యీకరించడానికి డిజిటల్ కామర్స్ కోసం ఓపెన్ నెట్వర్క్ సృష్టించబడింది: పీయూష్ గోయల్
ఓఎన్డీసీ అనేది పరిశ్రమను పూర్తిగా పునర్నిర్వచించగల సామర్థ్యాన్ని కలిగి ఉన్న వృద్ధి ఇంజిన్: గోయల్
నెట్వర్క్లో గణనీయమైన సంఖ్యలో విక్రేతలు ఓఎన్డీసీ ప్రభావానికి నిదర్శనం: గోయల్
నెట్వర్క్ మొదటి సంవత్సరం భాగస్వామ్య విజయాన్ని జరుపుకోవడానికి 80 మంది నెట్వర్క్ పార్టిసిపెంట్లు ఓఎన్డీసీ ఎలివేట్కు హాజరయ్యారు
కేంద్ర వాణిజ్యం పరిశ్రమలు, వినియోగదారుల వ్యవహారాలు, ఆహారం ప్రజా పంపిణీ జౌళి శాఖల మంత్రి పీయూష్ గోయల్, “ఓఎన్డీసీ ఎలివేట్లో తన వర్చువల్ ప్రసంగంలో దేశంలో ప్రస్తుతం ఉన్న ఈ–కామర్స్ పర్యావరణ వ్యవస్థను ప్రజాస్వామ్యం చేయడానికి ఓపెన్ నెట్వర్క్ ఫర్ డిజిటల్ కామర్స్  సృష్టించబడింది. "బెంగళూరులో కార్యక్రమం. గోయల్ కార్యక్రమానికి అధ్యక్షత వహించి, ఓఎన్డీసీ అనేది పరిశ్రమను పూర్తిగా పునర్నిర్వచించగల సామర్థ్యాన్ని కలిగి ఉన్న వృద్ధి ఇంజిన్’’ అని అన్నారు. నెట్వర్క్లో గణనీయమైన సంఖ్యలో అమ్మకందారులు డిజిటల్ వాణిజ్యాన్ని తిరిగి ఊహిస్తున్నందున ఓఎన్డీసీ ప్రభావానికి నిదర్శనమని మంత్రి అన్నారు. గోయల్ ఓపెన్ హౌస్ సందర్భంగా నెట్వర్క్ పార్టిసిపెంట్లందరితో నిమగ్నమై, వారి అభిప్రాయాన్ని గమనించి, భారతదేశంలో డిజిటల్ వాణిజ్యాన్ని ప్రజాస్వామ్యీకరించడానికి వారి ప్రయత్నాలను రెట్టింపు చేయడానికి వారికి మార్గనిర్దేశం చేశారు. "ఓఎన్డీసీలో చేరే ఏ మార్కెట్ అయినా తీవ్రమైన నిబద్ధతతో రావాలి, పేరు కోసం కాదు" అని పాల్గొనేవారి ప్రశ్నలకు సమాధానంగా మంత్రి పేర్కొన్నారు. ఓఎన్డీసీలో ఒక ప్లాట్ఫారమ్ వచ్చినప్పుడు, అది ఇవ్వడం తీసుకోవడం అనే స్ఫూర్తితో ఉండాలని, దాని పురోగతికి తిరిగి సహకరించకుండా కేవలం నెట్వర్క్ నుండి ప్రయోజనం పొందడం మాత్రమే కాదని ఆయన సూచించారు. "ఓఎన్డీసీ ఎలివేట్" ఓఎన్డీసీ ఒక-సంవత్సరాన్ని పూర్తి చేసిన జ్ఞాపకార్థం, నెట్వర్క్లోని భాగస్వాములు పర్యావరణ వ్యవస్థ ఆటగాళ్లను ఒకచోట చేర్చడం ద్వారా సహకార వాతావరణాన్ని ప్రోత్సహిస్తుంది. ఇది ఇప్పటి వరకు సాధించిన విజయాలపై బహిరంగ చర్చలకు వేదికను అందించింది ఓఎన్డీసీ భవిష్యత్తు పథాన్ని రూపొందించడానికి మెదడును కదిలించే సెషన్లను సులభతరం చేసింది. ఓఎన్డీసీ అడ్వైజరీ కౌన్సిల్ సభ్యులు – ఎన్పీసీఐ సీఈఓ దిలీప్ అస్బే, కెపాసిటీ బిల్డింగ్ కమిషన్ చైర్మన్ ఆదిల్ జైనుల్ భాయ్ క్యూసీఐ చైర్మన్ జాక్సే షా కూడా ఈ కార్యక్రమానికి హాజరయ్యారు. ఈ ఇంటరాక్టివ్ సెషన్ పాల్గొనేవారికి వారి సూచనలను పంచుకోవడానికి మంత్రి సలహా మండలి సభ్యుల మార్గదర్శకత్వం నుండి ప్రయోజనం పొందేందుకు అవకాశం కల్పించింది.
ఓఎన్డీసీ సీఎండీ టి. కోశి, మాట్లాడుతూ, ఓఎన్డీసీ తన కార్యకలాపాలు ప్రారంభించి ఒక సంవత్సరం పూర్తి చేసుకున్నందున, భవిష్యత్తు కోసం సిద్ధమవుతున్నప్పుడు ఇప్పటివరకు సాధించిన వాటిని తిరిగి చూసుకోవడానికి ఇది అనువైన సమయం అని అన్నారు. 5 నగరాల నుండి 236 నగరాలకు, వ్యాపారుల విభిన్న భాగస్వామ్యంతో నెట్వర్క్ నిరంతరం అభివృద్ధి చెందిందని ఆయన అన్నారు. ఓఎన్డీసీ గత సంవత్సరంలో పూర్తి చేసిన వివిధ మైలురాళ్ల గురించి కూడా ఈ బృందం చర్చించింది. సెప్టెంబరు 29, 2022న బీటా టెస్టింగ్ ప్రారంభించినప్పటి నుండి, ఓఎన్డీసీ 36,000 మంది విక్రేతలు, 45కిపైగా నెట్వర్క్ పార్టిసిపెంట్లు 8కిపైగా కేటగిరీలకు స్కేల్ చేయబడింది, వారానికి సగటున 13,000కిపైగా రిటైల్ ఆర్డర్లు 36,000కిపైగా మొబిలిటీ రైడ్లు, గరిష్టంగా 25 లావాదేవీలతో రోజుకు 0 రిటైల్ లావాదేవీలు జరిగాయి. ఒక రోజులో ఆర్డర్లు. వర్క్షాప్ ఓఎన్డీసీ ఉత్పత్తి చేస్తున్న ప్రభావంపై దృష్టి సారించింది, ముఖ్యంగా ఎస్హెచ్జీల నాన్-డిజిటలైజ్డ్ విక్రేతల కోసం అధిక ప్రాధాన్యం ఇచ్చారు.
ఆయుష్
విలువ ఆధారిత వైద్యపర్యాటక అభివృద్ధి కోసం ఐటీడీసీతో అవగాహన ఒప్పందం కుదుర్చుకున్న ఆయుష్ మంత్రిత్వ శాఖ
ఐటీడీడీసీ నిర్వహిస్తున్న హోటళ్లలో ఆయుర్వేద, యోగా కేంద్రాల స్థాపనకు గల అవకాశాలు పరిశీలించనున్న ఐటీడీసీ,ఆయుష్ మంత్రిత్వ శాఖ
విలువ ఆధారిత వైద్యపర్యాటక అభివృద్ధికి గల అవకాశాలు పర్యాటక కేంద్రాలను గుర్తించనున్న ఐటీడీసీ,ఆయుష్ మంత్రిత్వ శాఖ
ఆయుర్వేదం ఇతర సాంప్రదాయ వైద్య విధానాలలో విలువ ఆధారిత వైద్యపర్యాటక రంగాన్ని ప్రోత్సహించడానికి కలిసి పని చేయడానికి వీలు కల్పించే అవగాహన ఒప్పందంపై పర్యాటక మంత్రిత్వ శాఖకు చెందిన పర్యాటక అభివృద్ధి సంస్థ తో ఆయుష్ మంత్రిత్వ శాఖ సంతకం చేసింది. ఆయుష్ మంత్రిత్వ శాఖ, ఐటీడీసీ సీనియర్ అధికారుల సమక్షంలో ఆయుష్ మంత్రిత్వ శాఖ డైరెక్టర్ డాక్టర్ శశి రంజన్ విద్యార్థి,ఆయుష్ మంత్రిత్వ శాఖ ప్రత్యేక కార్యదర్శి శ్రీ పీయూష్ తివారి ఒప్పందంపై సంతకాలు చేశారు.
ఒప్పందం ప్రకారం ఆయుర్వేదం,ఇతర సాంప్రదాయ వైద్య విధానాలపై ఐటీడీసీ అధికారులకు ఆయుష్ మంత్రిత్వ శాఖ అవగాహన కల్పించి, శిక్షణ అందిస్తుంది. పర్యాటక రంగం అభివృద్ధి చేయడానికి గల అవకాశాలను గుర్తిస్తారు. గుర్తించిన కేంద్రాలలో ఆయుర్వేదం, ఇతర సాంప్రదాయ వైద్య విధానాలలో విలువ ఆధారిత పర్యాటక రంగాన్ని ప్రోత్సహించడానికి అవసరమైన సాంకేతిక పరిజ్ఞానాన్ని ఐటీడీసీకి అందిస్తుంది.
పర్యాటక మంత్రిత్వ శాఖ సూచన మేరకు ' విజ్ఞానంతో కూడిన పర్యాటక రంగాన్ని అభివృద్ధి చేయడానికి చారిత్రక వారసత్వ ప్రదేశాలను ఐటీడీసీ గుర్తించి అభివృద్ధి చేస్తుంది. పర్యాటకులకు ఉపయోగపడే చలనచిత్రాలు/ సాహిత్యాన్ని అభివృద్ధి చేస్తారు. ఐటీడీసీ నిర్వహిస్తున్న హోటళ్లలో ఆయుర్వేదం, యోగ కేంద్రాలను ఏర్పాటు చేయడానికి గల అవకాశాలను గుర్తిస్తారు. దీనికోసం అవగాహన కార్యక్రమాలు నిర్వహిస్తారు.
అవగాహన ఒప్పందం అమలు జరుగుతున్న తీరును ఆయుష్ మంత్రిత్వ శాఖ, ఐటీడీసీ ప్రతినిధులు సభ్యులుగా ఏర్పాటయ్యే ఒక సంయుక్త బృందం పర్యవేక్షిస్తుంది. మలేషియా, సింగపూర్, థాయిలాండ్ లాంటి దేశాల్లో విలువ ఆధారిత వైద్యపర్యాటక రంగం అమలు జరుగుతున్న తీరును పరిశీలించి భారతదేశంలో విలువ ఆధారిత వైద్యపర్యాటక అభివృద్ధికి ప్రణాళిక రూపొందిస్తుంది.
ఇటీవల భారతదేశం అధ్యక్షతన కేరళలోని తిరువనంతపురంలో జరిగిన మొదటి జీ-20 ఆరోగ్య రంగ వర్కింగ్ గ్రూప్ సమావేశంలో దేశంలో విలువ ఆధారిత వైద్యపర్యాటక రంగం అభివృద్ధికి గల అవకాశాలు, సవాళ్లు చర్చకు వచ్చాయి.
ఇటీవల కాలంలో విలువ ఆధారిత వైద్యపర్యాటక రంగం భారతదేశంలో గణనీయంగా అభివృద్ధి సాధిస్తోంది. ' కోవిడ్ తదనంతర ప్రపంచ సంక్షేమ ఆర్థిక వ్యవస్థ' అనే అంశంపై గ్లోబల్ వెల్ నెస్ ఇన్స్టిట్యూట్ నిర్వహించిన అధ్యయనం ప్రకారం ప్రపంచ సంక్షేమ ఆర్థిక వ్యవస్థ 9.9% వార్షిక వృద్ధి నమోదు చేసే అవకాశం ఉందని వెల్లడైంది. ఆయుష్ ఆధారిత ఆరోగ్య సంరక్షణ, సంక్షేమ ఆర్థిక వ్యవస్థ 2025 నాటికి $70 బిలియన్ల మేరకు అభివృద్ధి సాధిస్తుందని అంచనా వేశారు.
వ్యవసాయ మంత్రిత్వ శాఖ
గత ఏడాది ఇదే కాలంతో పోలిస్తే 8.56% పెరిగిన ఖరీఫ్ పంటల విస్తీర్ణం
- వరి, నూనె గింజల విత్తనాల సాగులో గణనీయమైన పెరుగుదల
దేశంలో ఖరీఫ్ పంటల సాగు జోరుగా సాగుతోంది. 21.08.2020 నాటికి మొత్తం 1062.93 లక్షల హెక్టార్ల విస్తీర్ణంలో ఖరీఫ్ పంటలు సాగు చేయబడ్డాయి. గత ఏడాది ఇదే సమయంలో 979.15 లక్షల హెక్టార్ల విస్తీర్ణంలో మాత్రమే నాట్లు వేయబడినాయి. దీంతో దేశంలో గత ఏడాది ఇదే కాలంతో పోలిస్తే ఈ ఖరీఫ్ పంటల విస్తీర్ణంలో 8.56 శాతం పెరుగుదల నమోదు అయింది. ఖరీఫ్ సీజన్ కింద వివిధ పంటల సాగు తీరు ఈ కింది విధంగా ఉంది.:
వరి: గత ఏడాది ఇదే కాలంలో 338.65 లక్షల హెక్టార్ల విస్తీర్ణంలో సాగు చేయగా .. ఈ సీజన్లో 378.32 లక్షల హెక్టార్లకు పెరిగింది. అంటే వరి పంట సాగు విస్తీర్ణంలో దాదాపు 11.71 శాతం పెరిగినట్టయింది.
పప్పుధాన్యాలు: గత ఏడాది ఇదే కాలంలో 124.15 లక్షల హెక్టార్ల విస్తీర్ణంలో సాగు చేయగా.. ఈ సీజన్లో 132.56 లక్షల హెక్టార్లలో సాగు జరిగింది. అంటే ఈ పంటల సాగు విస్తీర్ణంలో 6.77% వృద్ధి కనిపిస్తోంది.
ముతక తృణ ధాన్యాలు: గత సంవత్సరం ఇదే కాలంలో 166.80 లక్షల హెక్టార్ల విస్తీర్ణంలో సాగు చేయగా.. ఈ ఏడాది 174.06 లక్షల హెక్టార్ల మేర విస్తీర్ణంలో సాగు చేశారు. అనగా వీటి విస్తీర్ణం 4.35% మేర పెరిగింది.
నూనె గింజలు: గత ఏడాది ఇదే కాలంలో 167.53 లక్షల హెక్టార్ల విస్తీర్ణంలో సాగవగా.. ఈ సీజన్లో నూనె గింజల పంటల విస్తీర్ణం 191.14 లక్షల హెక్టార్లకు పెరిగింది. సాగు విస్తీర్ణం 14.09% పెరిగింది.
చెరకు: గత ఏడాది ఇదే కాలంలో 51.62 లక్షల హెక్టార్ల విస్తీర్ణంలో సాగవగా.. ఈ సీజన్లో 52.19 లక్షల హెక్టార్లకు చేరింది. అనగా సాగు విస్తీర్ణం 1.10 శాతం మేర పెరిగింది.
పత్తి: గత ఏడాది ఇదే కాలంలో 123.54 లక్షల హెక్టార్ల విస్తీర్ణంలో పత్తి సాగవగా ఈ ఏడాది ఖరీఫ్లో 127.69 లక్షల హెక్టార్లకు చేరింది. అనగా విస్తీర్ణం కవరేజ్ 3.36% మేర పెరిగినట్టయింది.
జనపనార & మేస్తా: గత ఏడాది ఇదే కాలంలో 6.86 లక్షల హెక్టార్ల విస్తీర్ణంలో జనము మరియు మేస్తా సాగవగా.. ఇది ప్రస్తుత సీజన్లో 6.97 లక్షల హెక్టార్ల విస్తీర్ణానికి పెరిగింది. అంటే దేశంలో ఈ పంటల విస్తీర్ణం 1.68 శాతం మేర పెరిగింది.
ఇప్పటి వరకు ఖరీఫ్ పంటల విస్తీర్ణం విస్తరణపై కోవిడ్-19 ప్రభావం లేదు.
దేశంలో 628.3 మి.మి. సాధారణ వర్ఫపాతంతో పోలిస్తే 20.08.2020 నాటికి వాస్తవ వర్షపాతం 663.0 మి.మి.గా నమోదు అయింది. అనగా 01.06.2020 నుండి 20.08.2020 వరకు  6% వర్షపాతం నమోదు అయింది.
కేంద్ర జల కమిషన్ నివేదక ప్రకారం, దేశంలోని 123 జలాశయాలలో ప్రత్యక్ష నీటి నిల్వ లభ్యత గత సంవత్సరం సంబంధిత కాలంతో పోలిస్తే 90 శాతం గాను, గత దశాబ్దపు సగటుతో పోలిస్తే 107 శాతం గాను ఉంది.
మరింత సమాచారం కోసం ఇక్కడ క్లిక్ చేయండి
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్ వినియోగ స్వచ్చత శుభ్రతను పాటించాలని ధృవీకరణ సంస్థలను యూ ఐ డి ఎ ఐ  కోరింది.
భారతదేశ విశిష్ట గుర్తింపు ప్రాధికార సంస్థ  ఆఫ్లైన్ వెరిఫికేషన్ సీకింగ్ ఎంటిటీలకు  చట్టబద్ధంగా ఆధార్ను స్వచ్ఛందంగా ఉపయోగించే అనేక వినియోగ సందర్భాలలో వినియోగదారుల స్థాయిలో మెరుగైన భద్రతా విధానాలు మరియు నివాసితుల నమ్మకాన్ని మరింత పెంచే స్వచ్చత శుభ్రత మార్గాలను సూచిస్తూ మార్గదర్శకాలను జారీ చేసింది.
ఆధార్ నంబర్ సొంతదారు యొక్క స్పష్టమైన సమ్మతి తర్వాత ఆధార్ ధృవీకరణ చేయవలసిందిగా ఎంటిటీలకు తెలియజేయబడింది. ఈ సంస్థలు నివాసితులతో మర్యాదగా ఉండాలి మరియు ఆఫ్లైన్ ధృవీకరణను నిర్వహిస్తున్నప్పుడు వారి ఆధార్ భద్రత మరియు గోప్యత గురించి వారికి భరోసా ఇవ్వాలి.
యూ ఐ డి ఎ ఐ లేదా దాని ఏదైనా ఇతర చట్టపరమైన ఏజెన్సీ భవిష్యత్తులో జరిగే ఏదైనా ఆడిట్ కోసం నివాసితుల నుండి స్వీకరించబడిన స్పష్టమైన సమ్మతి యొక్క లాగ్/రికార్డ్ను ఎంటిటీలు తప్పనిసరిగా నిర్వహించాలి.
గుర్తింపు రుజువుగా ఆధార్ను భౌతిక లేదా ఎలక్ట్రానిక్ రూపంలో అంగీకరించే బదులు మొత్తం నాలుగు రకాల ఆధార్ పై ఉన్న క్యూఆర్ కోడ్ ద్వారా ఆధార్ను ధృవీకరించాలని ఓ వీ ఎస్ ఈ లను యూ ఐ డి ఎ ఐ కోరింది. .
ఆఫ్లైన్ ధృవీకరణ అనేది యూ ఐ డి ఎ ఐ యొక్క సెంట్రల్ ఐడెంటిటీస్ డేటా రిపోజిటరీకి అనుసంధానం చేయకుండా, స్థానికంగా గుర్తింపు ధృవీకరణ మరియు కే వై సీ ప్రక్రియలను నిర్వహించడానికి ఆధార్ను ఉపయోగించడం. చట్టబద్ధమైన ప్రయోజనం కోసం ఆధార్ నంబర్ హోల్డర్ యొక్క ఆఫ్లైన్ ధృవీకరణను నిర్వహించే సంస్థలను ఓ వీ ఎస్ ఈ లు అంటారు.
ఇతర ఆచరణీయ ప్రత్యామ్నాయాల ద్వారా నివాసి తనను/ఆమెను గుర్తించగలిగితే, ఆధార్ యొక్క ఆఫ్లైన్ ధృవీకరణను తిరస్కరించినందుకు లేదా పొందలేకపోయినందుకు ఏ నివాసికి ఎటువంటి సేవలు నిరాకరించబడకుండా చూసుకోవాలని ఎంటిటీలను కోరడం జరిగింది. సేవలను అందించడం కోసం ఓ వీ ఎస్ ఈ లు నివాసితులకు ఆధార్తో పాటు గుర్తింపు కోసం ఆచరణీయమైన ప్రత్యామ్నాయ మార్గాలను అందించాల్సిన అవసరం ఉందని నొక్కిచెప్పబడింది.
సాధారణంగా ఆధార్ యొక్క ఆఫ్లైన్ ధృవీకరణను నిర్వహించిన తర్వాత నివాసి యొక్క ఆధార్ నంబర్ను ధృవీకరణ సంస్థలు సేకరించకూడదు, ఉపయోగించకూడదు లేదా నిల్వ చేయకూడదు అని యూ ఐ డి ఎ ఐ, ఓ వీ ఎస్ ఈ లకు తెలియజేసింది. ధృవీకరణ తర్వాత, ఓ వీ ఎస్ ఈ ఏ కారణం చేతనైనా ఆధార్ కాపీని నిల్వ చేయవలసి ఉందని భావిస్తే, ఓ వీ ఎస్ ఈ తప్పనిసరిగా ఆధార్ నంబర్ని సరిదిద్దబడి/ముసుగుతో మరియు తిరిగి పొందలేనిదిగా నిర్ధారించుకోవాలి.
ఎం ఆధార్ యాప్ లేదా ఆధార్ క్యూ ఆర్ కోడ్ స్కానర్ని ఉపయోగించి అన్ని రకాల ఆధార్లలో  అందుబాటులో ఉన్న క్యూ ఆర్ కోడ్ని ఉపయోగించి ఏదైనా ఆధార్ని ధృవీకరించవచ్చు. ఆఫ్లైన్ ధృవీకరణ ద్వారా ఆధార్ పత్రాల ట్యాంపరింగ్ను గుర్తించవచ్చు మరియు ట్యాంపరింగ్ అనేది శిక్షార్హమైన నేరం మరియు ఆధార్ చట్టంలోని సెక్షన్ 35 ప్రకారం జరిమానా విధించబడుతుంది.
ఒకవేళ, ఏదైనా సమాచారం దుర్వినియోగం అయినట్లు ధృవీకరణ సంస్థలు గమనించినట్లయితే, యూ ఐ డి ఎ ఐ మరియు నివాసి కి 72 గంటలలోపు తెలియజేయాలి. ఐ ఓ వీ ఎస్ ఈ లను మరే ఇతర సంస్థ లేదా వ్యక్తి తరపున ఆఫ్లైన్ ధృవీకరణ చేయవద్దని యూ ఐ డి ఎ హెచ్చరించింది. ఆధార్ దుర్వినియోగానికి సంబంధించిన ఏదైనా విచారణ విషయంలో అథారిటీ లేదా చట్టబద్ద సంస్థలకు పూర్తి సహకారం అందించాలని హెచ్చరించింది.
హోం మంత్రిత్వ శాఖ
వీసా, ప్రయాణ ఆంక్షలు గ్రేడుల వారీగా సడలింపు
కోవిడ్-19 మహమ్మారి నుండి ఉత్పన్నమయ్యే పరిస్థితిని దృష్టిలో ఉంచుకుని, ఫిబ్రవరి 2020 నుండి అంతర్జాతీయ ప్రయాణీకుల లోపలి, బయట రాకపోకలను తగ్గించడానికి కేంద్ర ప్రభుత్వం వరుస చర్యలు తీసుకుంది.
భారతదేశంలోకి ప్రవేశించాలనుకుంటున్న లేదా బయటకు వెళ్ళాలనుకునే విదేశీయులు, భారతీయులలో మరిన్ని వర్గాలకు వీసా మరియు ప్రయాణ ఆంక్షలలో శ్రేణుల వారీగా మరికొన్ని సడలింపులు ఇవ్వాలని ప్రభుత్వం ఇప్పుడు నిర్ణయించింది. అందువల్ల, పర్యాటక వీసాలో తప్ప, అధికారిక విమానాశ్రయాలు మరియు ఓడరేవు ఇమ్మిగ్రేషన్ చెక్ పోస్టుల ద్వారా విమాన, జల మార్గాల్లో ప్రవేశించడానికి టూరిస్ట్ వీసా మినహా, ఏ ఇతర ప్రయోజనాల ద్వారానైనా భారతదేశాన్ని సందర్శించాలనుకునే అన్ని ఓసిఐ, పిఐఓ కార్డ్ హోల్డర్లు, అన్ని ఇతర విదేశీ పౌరులను అనుమతించాలని నిర్ణయించారు. ఇందులో వందే భారత్ మిషన్, ఎయిర్ ట్రాన్స్పోర్ట్ బబుల్ ఏర్పాట్లు లేదా పౌర విమానయాన మంత్రిత్వ శాఖ అనుమతించిన షెడ్యూల్ కాని వాణిజ్య విమానాల ద్వారా అనుమతి ఉంటుంది. అటువంటి ప్రయాణికులందరూ క్వారంటైన్, ఇతర ఆరోగ్య / కోవిడ్-19 విషయాలకు సంబంధించి ఆరోగ్య మరియు కుటుంబ సంక్షేమ మంత్రిత్వ శాఖ మార్గదర్శకాలను ఖచ్చితంగా పాటించాలి.
ఈ గ్రేడెడ్ రిలాక్సేషన్ కింద, ప్రస్తుతం ఉన్న అన్ని వీసాలను  తక్షణమే పునరుద్ధరించాలని భారత ప్రభుత్వం నిర్ణయించింది. అటువంటి వీసాల చెల్లుబాటు గడువు ముగిసినట్లయితే, తగిన వర్గాల తాజా వీసాలను సంబంధిత ఇండియన్ మిషన్ / పోస్టుల నుండి పొందవచ్చు. వైద్య చికిత్స కోసం భారతదేశాన్ని సందర్శించాలనుకునే విదేశీ పౌరులు వారి వైద్య సహాయకులతో సహా మెడికల్ వీసా కోసం దరఖాస్తు చేసుకోవచ్చు. అందువల్ల, ఈ నిర్ణయం విదేశీ పౌరులు వ్యాపారం, సమావేశాలు, ఉపాధి, అధ్యయనాలు, పరిశోధన, వైద్య ప్రయోజనాలు వంటి వివిధ ప్రయోజనాల కోసం భారతదేశానికి రావడానికి వీలు కల్పిస్తుంది.
ప్రధాన మంత్రి కార్యాలయం
పశ్చిమ బెంగాల్ లోని ‘అమ్ఫాన్’ తుఫాను ప్రభావిత ప్రాంతాల లో విమాన పరిశీలన ను నిర్వహించిన ప్రధాన మంత్రి
రాష్ట్రం లో సత్వర సహాయక కార్యకలాపాల కోసం 1,000 కోట్ల రూపాయల ఆర్థిక సహాయాన్ని ప్రకటించిన ప్రధాన మంత్రి
మృతుల సమీప సంబంధికుల కు 2 లక్షల రూపాయల అనుగ్రహపూర్వక చెల్లింపు ను; గాయపడ్డ వారి కి 50,000 రూపాయల అనుగ్రహపూర్వక చెల్లింపు ను ప్రకటించిన ప్రధాన మంత్రి
‘అమ్ఫాన్’ తుఫాను కారణం గా ఉత్పన్నమైన స్థితి ని సమీక్షించడం కోసం పశ్చిమ బెంగాల్ ను ప్రధాన మంత్రి శ్రీ నరేంద్ర మోదీ ఈ రోజు న సందర్శించారు. ఈ యాత్ర లో ప్రధాన మంత్రి ని కేంద్ర మంత్రి శ్రీ ధర్మేంద్ర ప్రధాన్, కేంద్ర సహాయ మంత్రులు శ్రీ బాబుల్ సుప్రియో, శ్రీ ప్రతాప్ చంద్ర సారంగీ లతో పాటు దేబాశ్రీ చౌధరీ కూడా అనుసరించారు. పశ్చిమ బెంగాల్ గవర్నర్ శ్రీ జగ్ దీప్ ధన్ ఖడ్, పశ్చిమ బెంగాల్ ముఖ్యమంత్రి మమత బనర్జి లతో కలసి ప్రధాన మంత్రి పశ్చిమ బెంగాల్ లోని తుఫాను బాధిత జిల్లాల ను గగన తలం నుండి పరిశీలించారు.
తదనంతరం, పశ్చిమ బెంగాల్ లో ప్రస్తుతం చేపడుతున్న సహాయ పునరావాస చర్యల ను సమీక్షించడం కోసం రాష్ట్ర ప్రభుత్వానికి చెందిన మరియు కేంద్ర ప్రభుత్వానికి చెందిన ఉన్నతాధికారులందరితోను నిర్వహించిన ఒక సమావేశాని కి ప్రధాన మంత్రి అధ్యక్షత వహించారు. తక్షణ సహాయక కార్యకలాపాల కోసం పశ్చిమ బెంగాల్ రాష్ట్ర ప్రభుత్వాని కి 1,000 కోట్ల రూపాయల ఆర్థిక సహాయాన్ని అందిస్తున్నట్లు ఆయన ప్రకటించారు. రాష్ట్రం నుండి సహాయం తాలూకు విజ్ఞాపన పత్రం అందగానే, రాష్ట్రం లో వాటిల్లిన నష్టం పరిధి ని అంచనా వేయడం కోసం రాష్ట్రాన్ని సందర్శించవలసింది గా ఒక అంతర్ మంత్రిత్వ శాఖ ల బృందాన్ని కేంద్ర ప్రభుత్వం పంపనుంది. ఆ బృందం ఇచ్చే నివేదిక ఆధారం గా మళ్లీ ఆర్థిక సహాయాన్ని అందించడం జరుగుతుంది.
పశ్చిమ బెంగాల్ ప్రజల కు ప్రధాన మంత్రి తన పరిపూర్ణ సంఘీభావాన్ని వ్యక్తం చేశారు. ఈ విపత్తు లో ప్రాణాలు కోల్పోయిన వారి యొక్క కుటుంబాల కు ఆయన ప్రగాఢ సంతాపాన్ని తెలిపారు. రాష్ట్రం లో సంభవించిన తుఫాను లో మరణించిన వ్యక్తుల సమీప సంబంధికుల కు 2 లక్షల రూపాయల అనుగ్రహపూర్వక చెల్లింపు ను, అలాగే క్షతగాత్రుల కు 50,000 రూపాయల అనుగ్రహపూర్వక చెల్లింపు ను ప్రధాన మంత్రి ప్రకటించారు.
ఈ కష్ట కాలం లో, రాష్ట్రం తో కేంద్ర ప్రభుత్వం సన్నిహితం గా మెలగుతూ పనిచేస్తుందని రాష్ట్ర ప్రజానీకాని కి ప్రధాన మంత్రి హామీ ని ఇచ్చారు. ప్రభావిత ప్రాంతాల లో మౌలిక సదుపాయాల పునరుద్ధరణ కు మరియు పునర్ నిర్మాణాని కి శాయశక్తుల సహాయాన్ని అందజేస్తుందని కూడా ఆయన తెలిపారు.
ప్రధాన మంత్రి ఈ సంవత్సరం లో పశ్చిమ బెంగాల్ రాష్ట్రాన్ని సందర్శించడం ఇప్పటికి ఇది రెండో సారి. ఆయన ఈ సంవత్సరం లో ఉత్తర్ ప్రదేశ్ మినహా ఒక్క పశ్చిమ బెంగాల్ రాష్ట్రాన్ని మాత్రమే అనేక పర్యాయాలు సందర్శించారు. ప్రధాన మంత్రి ఈ సంవత్సరం లో ఇంతకు ముందు జనవరి నెల 11 వ, 12 వ తేదీ లలో పశ్చిమ బెంగాల్ లో పర్యటించారు. ఆ కాలం లో జరిగిన కోల్ కాతా పోర్ట్ ట్రస్ట్ 150వ వార్షిక ఉత్సవాల కు ఆయన హాజరయ్యారు. కోల్ కాతా లో పునర్ నిర్మాణం పూర్తి అయిన వారసత్వ భవనాలు నాలుగింటి ని ఆ సందర్భం లో దేశ ప్రజల కు ప్రధాన మంత్రి అంకితం చేశారు; మరి అలాగే బెలూర్ మఠ్ ను కూడా ఆయన సందర్శించారు.
(
విదేశీ వ్యవహారాల మంత్రిత్వ శాఖ
అక్రమ వలసదారులను తిప్పి పంపడానికి సంబంధించి భారతదేశానికి మరియు యునైటెడ్ కింగ్డమ్ కు మరియు నార్దన్ ఐర్లాండ్ కు మధ్య ఎమ్ఒయు కు ఆమోదం తెలిపిన మంత్రివర్గం
అక్రమ వలసదారులను తిప్పి పంపడానికి సంబంధించి భారతదేశం మరియు యునైటెడ్ కింగ్డమ్ మరియు నార్దన్ ఐర్లాండ్ కు మధ్య కుదిరినటువంటి ఎమ్ఒయు కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ప్రయోజనాలు:
ఎమ్ఒయు తుదిరూపాన్ని సంతరించుకొన్న తరువాత, దౌత్యపరమైన పాస్ పోర్టులను కలిగి ఉన్న వారికి వీజా ఫ్రీ అగ్రిమెంట్ మరియు చట్టబద్ధంగా యుకె కు ప్రయాణిస్తున్న వారికి యుకె వీజా రెజీమ్ సరళీకరణకు మార్గాన్ని సుగమం చేయగలదు.
ఇది జాతీయత పరమైన రుజువును సరి చూసిన అనంతరం అవతలి పక్షం యొక్క భూభాగంలో మకాం పెట్టేందుకు ఎటువంటి న్యాయపరమైన ప్రాతిపదిక లేని వారిని వెనుకకు పంపివేసేందుకు రంగాన్ని సిద్ధం చేస్తుంది.
దీని వల్ల ఒక నిర్దిష్ట కాలావధి లో అవతలి పక్షానికి చెందిన భూభాగంలో చట్టవిరుద్ధంగా బస చేస్తూ పట్టుబడినటువంటి దేశస్తులను వెనుకకు పంపివేసే ప్రక్రియను సరళతరం చేయడం సాధ్యమవుతుంది.
(